Pronombres personals en aragonés

O pronombre personal ye una categoría de pronombres que expresan os tres tipos de persona gramatical.

En aragonés como en atras luengas neolatinas a forma que prenen os pronomes personals ye diferent seguntes sigan de subchecto, de complemento directo, de complemento indirecto u con preposición, estando ixa una d'as zaguers trazas d'a declinación latina:

 Pronombres personals de subchecto 

 #  Masculín Femenín 1ª persona singular yo  yo 2ª persona singular tú tú
  3ª persona singular él ella
  1ª persona plural nusa(l)tros nusa(l)tras
  2ª persona plural vusa(l)tros vusa(l)tras 3ª persona plural éls/ellos ellas

S'ha d'aclarir que en a propuesta d'aragonés normativo d'os anyos 70 s'emplegan a sobén las formas «er, ers, era, ers» presas d'o belsetán y que s'emplegan en belatro lugar d'ixa zona (parlas locals siempre) pero que por lo que se ye puesto saper nunca no han estau chenerals y responden a una tendencia fonetica local. En aragonés ye mes cheneral que ixa cheminada -LL- d'o latín haiga dato sonius cacuminals -ch-, -ts- u -ll- ta dimpués rematasen tornando-sen -ll-. En ixo o estándard aragonés que encomenzoron a fer en os anyos 70 siguió un camín cheneralizador de tot erronio en prenendo ixe rasgo tan cheograficament localizau como cosa cheneral ta tota la luenga. A scripta aragonesa siempre fació servir el y ellos.

As formas «nusatros» y «vusatros» tienen una variant mes arcaica en cualques vals «nusaltros», «vusaltros», pero ye mes frecuent a variant «nusotros», «vusotros» que se gosa sentir mesmo en o castellano de substrato aragonés, anque cal preguntar-se si estas zagueras variants no se son formadas por bella forma d'influencia fonetica castellana en l'aragonés.

 Pronombre hombre 
En aragonés medieval y en castellano dica lo sieglo d'Oro existió lo pronombre homne > hombre derivau de lo substantivo latín HŎMO, que orichinó tamién lo pronombre hom en catalán y on en francés. Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991. p 107. Encara que d'etimología latina, lo emplego pronominal ye un chermanismo, emplegando-se lo pronombre equivalent man en bella luenga chermanica como l'angles u l'alemán. Este emplego pronominal ye propio d'estructuras impersonals, a vegadas pa cheneralizar u tamién pa amagar lo subchecto.

Tamién existió la expresión todo hombre paralela a la catalan tothom:

 Pronombres personals de complemento directo 
 #  Masculín Femenín 1ª persona singular me me 2ª persona singular te te
  3ª persona singular lo / el la
  1ª persona plural nos/mos nos/mos
  2ª persona plural vos/tos vos/tos 3ª persona plural los / e(l)s las

As formas orichinals de plural en aragonés son «nos» y «vos» (como altrament se gosa veyer en os textos medievals). As formas «mos» y «tos» son analochicas con o singular «me» e «te» anque en l'actualidat gocen de gran extensión mes que mes en l'aria central y oriental d'o dominio lingüistico. A forma «tos» ye cheneral en la mitat oriental de l'alto Aragón, plegando tamién enta la mitat occidental. A forma «mos» ya no se troba tan estendillada, trobando-se localizada en una zona concreta de l'aragonés oriental.

Contrasta con tot ixo que «mos» y «tos» sigan comuns en catalán occidental, cosa que talment hese puesto refirmar a expansión d'estas formas pronominals en as parlas mugaderas de l'aragonés (fundamentalment, l'aragonés oriental).

Os pronombres «el, e(l)s» en substitución d'obchectos masculins singular y plural respectivament tienen una ampla distribución en as vals de Sobrarbe, estando los d'uso común en chistabín, BLAS GABARDA, Fernando et ROMANOS HERNANDO, Fernando; DICCIONARIO ARAGONÉS: Chistabín-Castellano; Ed. Gara d'Edizions + Institución Fernando el Católico. Zaragoza, 2008. ISBN 978-84-8094-061-0 belsetán y en a parla d'o sector d'a val de Vio, val de Puértolas y val de Tella, QUINTANA i FONT, Artur; El aragonés nuclear de Nerín y Sercué; Ed. Gara d'Edizions + Institución Fernando el Católico. Zaragoza, 2007. ISBN 978-84-8094-060-3 a on que «lo» y muito mes «los» i son percebius como castellanismos morfolochicos. «Astí debaixo el deixoren», «No el quiero nian que me'l dases regalato», «tos e(l)s amagaz a on que podiaz», etcetera. A forma plural «els» se gosa trobar pronunciada «es», perdendo-se ixa "l" en a fonetica d'a mes gran parte d'ixe sector cheografico a on pasa este fenomeno, y nomás se pronuncia «ers» u «els» en a val de Bielsa encara en l'actualidat y per boca d'as personas de mes gran edat. LOZANO SIERRA, Chabier et SALUDAS BERNAD, Ángel Luis; Aspectos morfosintácticos del belsetán (Aragonés del valle de Bielsa);Ed. Gara d'Edizions + Institución Fernando el Católico. Zaragoza, 2005. ISBN 978-84-8094-056-5

 Pronombres personals de complemento indirecto 
 #    1ª persona singular me 2ª persona singular te
  3ª persona singular le (li)*
  1ª persona plural nos/mos
  2ª persona plural vos/tos
  3ª persona plural les (lis)*

As formas «li, lis» huei son localizadas y exclusivas en ansotano y cheso en dó que coexisten (esto se ye a decir) con «le, les» en toz os suyos usos, de maniera que en garra puesto no se i siente nunca só que una forma «li, lis» como a sola existent. A cheneralización abusiva de «li, lis» que se ye feita en cualques textos podría considerar-se un altro eixemplo de cheneralización erronia cara a l'aragonés estándard. BARCOS, Miguel Ángel. El aragonés ansotano: Estudio lingüístico de Ansó y Fago. Ed. Gara d'Edizions + Institución Fernando el Católico. Zaragoza 2007. ISBN 978-84-8094-058-0 Manimenos, en a Edat Meya las formas «li, lis» yeran as caracteristicas d'a luenga escrita en Aragón y Navarra y tamién d'o castellano de sustrato navarro-aragonés de La Rioja, cosa que fa dir que talment hese puesto estar un fenomeno cheografico difusament occidental en o dominio lingüistico navarro-aragonés, u sisquiera un fenomeno escaito en una cronolochía concreta anque actualment ya se trobe de fumo baixo.

 Pronombres personals con preposición 
 #  Masculín Femenín 1ª persona singular con yo con yo 2ª persona singular con tú con tú
  3ª persona singular con él con ella
  1ª persona plural con nusatros con nusatras
  2ª persona plural con vusatros con vusatras 3ª persona plural con éls/ellos con ellas

 #  Masculín Femenín 1ª persona singular de yo de yo 2ª persona singular de tú de tú
  3ª persona singular d'él d'ella
  1ª persona plural de nusatros de nusatras
  2ª persona plural de vusatros de vusatras 3ª persona plural d'éls/ellos d'ellas

En cheso y atras variants occidentals con yo ye con mí. As formas tipo con mí y con tu son prou chenerals en o castellano de sustrato aragonés de Zaragoza y Teruel, encara que las nuevas cheneracions ya cuasi no lo emplegan.

 Pronombres reflexivos 
 #    1ª persona singular me 2ª persona singular te
  3ª persona singular se
  1ª persona plural nos/mos
  2ª persona plural vos/tos
  3ª persona plural se, sen

A forma «sen» s'emplega dimpués de cherundio y infinitivo y siempre ligada a subchectos plurals, por contraposición a los subchectos singulars que asocian «se»: «en morindo-se yaya el dició», «ixa parella de cochos ta laminar-sen no tienen vergüenya»; y tiene una -n que ye analochica con a -n de tercera persona plural d'a conchugación (ellos aduyan , ellos meten , ellos fuyen ) desconoixida en castellano. O pronombre «sen», a la contra d'o que a ormino s'heba dito, no gosa tener garra función locativa si que només en conoix de pronominal cuan ye complementando subchectos plurals.

Referencias

*